Врз основа на член 8-з од Законот за превоз во патниот сообраќај се објавува

**ЈАВЕН ПОВИК ЗА ПРОЈАВУВАЊЕ НА ИНТЕРЕС ЗА СПРОВЕДУВАЊЕ НА СТРУЧНО**

**ОСПОСОБУВАЊЕ ( НА КАНДИДАТИ ЗА ДОБИВАЊЕ НА СЕРТИФИКАТ ЗА АВТО ТАКСИ ВОЗАЧ)**

 На огласот може да се пријават сите заинтересирани правни лица кои ги исполнуваат условите согласно Законот за превоз во патниот сообраќај, односно да располагаат со:

 -минимум 30 м2 простор опремен за одржување на обуката,

 -информатичка технологија и друга опрема за водење на евиденција и

 - минимум три лица вработени во редовен однос со високо образование (економски, сообраќаен или правен) со најмалку 3 години работно искуство од областа на транспортот.

 Заинтересираните лица треба да достават предлог трошковник за висината на надоместокот за полагање на испит за авто такси возач. Висината на надоместокот треба да биде во рамките на направените трошоци за обука, литература, потрошен материјал, трошоци за испитната комисија и друго. Трошковникот го утврдува правното лице по претходна согласност на градоначалникот на општината.

 Обуката ќе се врши согласно Програмата за полагање на испит за добивање на сертификат за авто такси возач, а испитот ќе го спроведува комисија согласно Правилникот за постапката и програмата за полагање на испитот за добивање на сертификат за авто такси возач, формата и содржината на уверението за положен испит и на сертификатот за авто такси возач.

 Заинтересираните правни лица треба да достават:

 **-пријава,**

 **-тековна состојба не постара од 6 месеци**

 **-доказ дека располага со минимум 30 м2 простор опремен за одржување на обука (сопственост или закуп)**

 **- доказ дека располага со информатичка технологија и друга опрема за водење на евиденција,**

 **-доказ дека располага со минимум три лица вработени во редовен работен однос со високо образование (економски, сообраќаен или правен факултет), со најмалку три години работно искуство од областа на транспортот)**

 **-Предлог трошковник за висина на надоместок за полагање на испит за авто такси возач (обука и испит).**

 Рокот за пријавување е 5 дена од денот на објавување на огласот на web страницата на општината и на огласната табла на општината .

 Заинтересираните правни лица пријавите може да ги достават во архивата на Општина Василево или по пошта на адреса Општина Василево, Василево, б.б.

 Комисија за спроведување на постапка

1. Бранко Андонов
2. Ацо Митев
3. Георги Цонев